OpenLLM-France/wikimedia huggingface dataset:
# Negligència infantil

La negligència infantil és una forma de maltractament, un comportament intolerable dels cuidadors (per exemple, els pares) que té com a resultat la privació d'un nen de les seves necessitats bàsiques, com ara la falta de supervisió adequada, atenció sanitària, roba o habitatge, així com altres necessitats físiques, emocionals, socials, educatives i de seguretat. Totes les societats han establert que hi ha comportaments necessaris que un cuidador ha de proporcionar perquè un nen es desenvolupi físicament, socialment i emocionalment. Les causes de negligència poden derivar de diversos problemes de criança, com ara embaràs no desitjat, o trastorns mentals, abús de substàncies, atur i excés de treball dels cuidadors, o la violència domèstica o, en casos especials, pobresa.
La negligència infantil depèn de com el nen i la societat percep el comportament dels pares; no és com els pares creuen que s'estan comportant amb el seu fill. L'omissió dels pares a l'hora de tenir cura d'un fill quan hi ha opcions disponibles, és diferent de quan no hi ha aquestes opcions disponibles. La pobresa i la manca de recursos són sovint factors que contribueixen i poden impedir que els pares satisfacin les necessitats dels seus fills, quan d'altra manera ho farien. Les circumstàncies i la intencionalitat s'han d'examinar abans de definir el comportament com a negligent.
La negligència infantil és la forma més freqüent de maltractament infantil, i els nens nascuts de mares joves corren un risc substancial de negligència. Els nens descuidats corren el risc de desenvolupar problemes socials, emocionals i de salut al llarg de la vida, especialment si els descuiden abans dels dos anys d'edat.

## Referències

* ↑ Bovarnick, S (2007), Child neglect, London: National Society for the Prevention of Cruelty to Children, <https://www.academia.edu/832922>
* ↑ "Child Neglect", a Psychology Today webpage, as updated on February 22, 2019
* ↑ Barnett, W. Steven; Belfield, Clive R. «Early Childhood Development and Social Mobility». The Future of Children. Princeton University, vol. 16, 2, Autumn 2006, pàg. 73–98. DOI: 10.1353/foc.2006.0011. JSTOR: 3844792. PMID: 17036547.
# Homecoming (pel·lícula de 1948)

Homecoming és una pel·lícula estatunidenca dirigida per Mervyn LeRoy, estrenada el 1948. Homecoming va ser ideada per l'escriptor Sidney Kingsley com una història del 1944 anomenada The Homecoming of Ulysses. Era la tercera pel·lícula de la MGM assignada a Gable després del seu retorn del servei militar. La seva actuació és inusualment commovedora, lluny de les seves feines per la MGM en els anys 30. Mentrestant, a Lana Turner se li assignava el paper poc elegant de Jane "Snapshot" McCall, i mentre el glamur de la noia es subestimava, donava una actuació sorprenentment acurada, càlida i genuïna, lluny també d'altres papers que havia fet abans als anys 40. Aquesta pel·lícula també suposava el tercer aparellament Gable/Turner, que havia resultat extraordinàriament reeixit en la seva primera pel·lícula junts, Honky Tonk. Les altres pel·lícules on havien treballat junts van ser Somewhere I'll Find You (1942). Seguirien Betrayed (1954), la darrera de Gable i Turner junts, i l'última actuació de Gable amb la MGM.

## Argument

El jove Dr. Johnson està feliçment casat amb Penny, i és, malgrat la seva edat, metge en cap a l'hospital on treballa. Durant la Segona Guerra Mundial, marxa a l'Àfrica, on dirigeix un hospital. Allà hi treballa la infermera Jane amb qui Johnson té forts desacords i després s'enamora, no sent correspost.

## Repartiment

* Clark Gable: Coronel Ulysses Delby Johnson
* Lana Turner: La tinent Jane «Snapshot» McCall
* Anne Baxter: Penny Johnson
* John Hodiak: El doctor Robert Sunday
* Ray Collins: El tinent coronel Avery Silver
* Gladys Cooper: Sra. Kirby
* Cameron Mitchell: 'Monk' Monkevickz
* Marshall Thompson: El sergent McKeen
* Lurene Tuttle: Miss Stoker
* Jessica Grayson: Sarah
* J. Louis Johnson: Sol
* Eloise Hardt: La infermera Eloise
# Fasxovka

Fasxovka (en rus: Фащёвка) és un poble de l'óblast de Lípetsk, a Rússia, que el 2013 tenia 2.000 habitants. Pertany al districte rural de Griazi.

## Referències

* ↑ Ведомости Верховного Совета РСФСР № 22 1960
# Mamblu

Mamblu fou un estat arameu fundat al segle X(?), que va tenir per capital a Khurizina o Hurizina, moderna Sultantepe. La capital és famosa perquè va tenir una llibreria o biblioteca assíria. Petita ciutat estat, tenia governador assiri però la població aramea era autònoma. No se'n parla després del segle ix aC.

## Referències

* ↑ Texts d'Assurnasirpal
# Las Animas

Las Animas és una població dels Estats Units a l'estat de Colorado. Segons el cens del 2000 tenia 2.758 habitants.

## Demografia

Segons el cens del 2000, Las Animas tenia 2.758 habitants, 1.091 habitatges, i 716 famílies. La densitat de població era de 825,5 habitants per km².
Dels 1.091 habitatges en un 31% hi vivien nens de menys de 18 anys, en un 46% hi vivien parelles casades, en un 14,8% dones solteres, i en un 34,3% no eren unitats familiars. En el 30,7% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,04.
Per edats la població es repartia de la següent manera: un 27,3% tenia menys de 18 anys, un 8,6% entre 18 i 24, un 24% entre 25 i 44, un 22,2% de 45 a 60 i un 17,9% 65 anys o més.
L'edat mediana era de 38 anys. Per cada 100 dones de 18 o més anys hi havia 87,8 homes.
La renda mediana per habitatge era de 26.157 $ i la renda mediana per família de 29.815 $. Els homes tenien una renda mediana de 26.168 $ mentre que les dones 23.250 $. La renda per capita de la població era de 13.893 $. Entorn del 19,7% de les famílies i el 25% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Las Animas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Las Animas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
# Haplochromis barbarae

Haplochromis barbarae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 10,6 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Negociació de contingut

La negociació de contingut és un mecanisme definit a l'especificació HTTP que permet que se serveixin diferents versions d'un document (o de forma més general, d'un recurs) des d'un mateix URL, perquè així un agent d'usuari rebi la versió que s'escau més a les seues capacitats o preferències.
Això s'havia fet servir per a servir imatges tant en format GIF com en PNG, per tal que els navegadors que encara no poguessin tractar els PNG, poguessin mostrar la versió en format GIF de la imatge. L'agent d'usuari envia una capçalera HTTP (Accept) amb els diferents tipus MIME que entén juntament amb indicacions de com ho fa. Llavors, el servidor respon amb la versió que millor s'escauria a les necessitats de l'agent. D'aquesta manera, un recurs pot estar disponible en diferents representacions. Per exemple, pot estar-ho en diferents llengües o proporcionar diferents suports o tipus de fitxer. Una manera de seleccionar l'opció més adequada és oferir una pàgina índex a l'usuari i deixar-lo que esculli. No obstant això, sovint el mateix servidor permet fer aqueixa tria automàticament. Això és possible perquè els navegadors mateixos envien les preferències. N'és un exemple la llengua. Per a demanar només representacions en català, en tant que disponibles, el navegador enviaria:
Un exemple de sol·licitud més complex seria la d'un navegador configurat per a acceptar català i àrab, però amb preferència pel català; acceptar diferents tipus de fitxer, però preferint HTML davant de text net o d'altres; i preferint GIF or JPEG davant d'altres tipus, però podent-ne acceptar d'altres en darrera instància:

## Vegeu també

* Servidor HTTP Apache

## Referències

* L'original d'aquest article es basa en aquesta pàgina Arxivat 2014-11-15 a Wayback Machine., amb copyright de the Apache Foundation però publicat sota una llicència lliure.

## Enllaços externs

* RFC 2616 – Hypertext Transfer Protocol -- HTTP/1.1 – (Section 12: Content Negotiation) (anglès)
* RFC 2295 – Transparent Content Negotiation in HTTP (anglès)
* Negociació de contingut a Apache (anglès)
# Ignàtievo

Ignàtievo (en rus: Игнатьево) és un poble de l'óblast de Vladímir, a Rússia, segons el cens del 2010 tenia 2 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Ferrerons (l'Esquirol)

Ferrerons és una masia de l'Esquirol (Osona) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular que consta de planta baixa, primer pis i golfes. És coberta a dues vessants amb carener perpendicular a la façana a la qual és orientada a migdia. Presenta un portal rectangular a la planta i un altre al 1er pis que dona als porxos, adossats en diagonal a la façana. Al davant hi ha una petita lliça envoltada de corrals i tancada per un portal que es troba a la part de llevant de l'edificació. És construïda amb pedra picada de color verd oliva a la part baixa, a un metre aproximadament del terra, la resta és de tàpia. Les obertures i els elements de ressalt són també de pedra picada. L'estat de conservació és dolent.

## Història

Masia tradicional del terme de l'Esquirol que no trobem registrada en el fogatge de 1553. En canvi tenim dades constructives que ens permeten datar reformes i ampliacions de la mateixa. Aquest mas pertany al gran patrimoni dels Comermena de Sescorts que s'uniren als Masgreu de Savassona al segle xix. El mas fou reformat per en Francesc Comermena a l'any 1714, fou segurament quan es construïren els porxos puix que aquesta data es troba en aquell indret. El portal de la lliça duu la llegenda següent:"Francisco Torra Comermena i Güell, 1831".

## Referències

* 1 2 «Ferrerons». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 26 setembre 2017].
# Línia 8 (Rodalies Madrid)

La línia C-8 de Rodalies Madrid amb les seves dos ramificacions recorre més de 80 km a la zona nord-est de la Comunitat de Madrid entre les estacions d'Atocha i l'Escorial o Cercedilla, separanse ambdós rutes a l'estació de Villalba.
Mapa Rodalies Madrid línia C-8 :
# Limnonectes kadarsani

Limnonectes kadarsani és una espècie de granota que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Iskandar, D. & Mumpuni 2004. Limnonectes kadarsani. Llista Vermella d'Espècies Amenaçades de la UICN 2006. Consulta: 17 d'abril del 2008.
# Henry Dropsy

Henry Dropsy, o també Henri Dropsy, (París, 21 de gener de 1885 - Veneux-les-Sablons, 2 de novembre de 1969), fou un escultor i gravador de medalles francès.

## Biografia

El 1908 va ser guardonat amb el segon premi del Prix de Rome de gravat de medalles. El 1911, es va graduar a l'Escola de Belles Arts de París. També va estudiar amb el seu pare Jean-Baptiste Émile Dropsy (1848-1923) i amb Jean-Antoine Injalbert, Frédéric-Charles Victor de Vernon i Henri-Auguste-Jules Patey.
L'any 1914, aconsegueix la medalla de plata i el 1921 la medalla d'or al Saló dels artistes francesos. Se li assigna una bossa de viatge l 1922, que l'hi va permetre quedar-se a Itàlia, Tunísia i Algèria. El 1929, va rebre la Medalla d'Honor al Saló dels artistes francesos.
Des de 1930 i durant molts anys va ocupar el càrrec de professor de gravat de medalles a l'École Nationale Supérieure des Beaux-Arts, i als anys 1948/49, va ser professor a l'Escola de Belles Arts el Caire. També va ocupar la presidència del sindicat de la propietat artística.
El 17 de gener de 1942 va ser escollit membre de l'Académie des Beaux-Arts de l'Institut de France, en la secció de gravat, va ocupar la cadira de Louis-Alexandre Bottée.

## Obres

* Medalla Maurice Denis (1870-1943), artista pintor nabi, teòric ihistoriador de l'art francès.
* Medalla Annie de Montfort (1897-1944).
* Medalla Ève et le Serpent, bronze (1920).

## Museu

El Museu de la Moneda de París és la col·lecció pública amb el major nombre d'obres de Dropsy.

## Referències

* ↑ Archives de l'état civil de Paris en ligne, 3e arrondissement, acte de naissance numéro 132, année 1885, avec mention marginale du décès.
* ↑ Catalogue général illustré des Éditions de la Monnaie de Paris, sans date (1985)
* ↑ «Fiche de Henri Dropsy sur le site de l'Institut de France» (en francès). [Consulta: 5 octubre 2014].
* ↑ «Coins Weekly» (en francès). Arxivat de l'original el 2013-01-16. [Consulta: 5 octubre 2014].]

## Bibliografia

* Édouard-Joseph, Dictionnaire biographique des artistes contemporains, Paris, 1930, t. I, p.426 (francès)
* Bénézit, Emmanuel, Dictionnaire des Peintres, Sculpteurs, Dessinateurs et Graveurs, Paris, 1976, t. III, p.676 (francès)
* Nicolas Maier, L'art de la médaille en France 1870 - 1940, Múnic, 2010, p.323 - 326, ISBN|978-3-00-031384-4 (francès)

## Enllaços externs

* Algunes de les seves obres a Medal4Trade Arxivat 2014-10-06 a Wayback Machine.
# Vil·la Dolors

Vil·la Dolors és una obra del municipi de la Garriga (Vallès Oriental) inclosa en l'Inventari del Patrimoni Arquitectònic de Catalunya.

## Descripció

Edifici civil com a conjunt de dos habitatges de planta baixa. La coberta és a dues vessants. Assentades damunt un sòcol de maçoneria concertada i amb les cantonades de carreus. A l'arrencada dels arcs hi ha una imposta esgrafiada amb temes florals. La llinda està reforçada i valorada per un encerclat esgrafiat amb motius geomètrics florals. La façana queda rematada per una cornisa de rajoles. La porta d'entrada està emmarcada i valorada per medallons amb cintes verticals que hi pengen.

## Història

Malgrat que l'obra data de 1918, els elements arquitectònics que la integren corresponen a la primera etapa de Raspall (1903-16): medallons, reixes que es sobreposen a l'obra, etc.

## Referències

* 1 2 «Vil·la Dolores». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# NGC 101

NGC 101 és una galàxia espiral barrada localitzada en la constel·lació de l'Escultor.

## Vegeu també

* Llista d'objectes NGC

## Referències

* ↑ Afirmat a: SIMBAD.
* ↑ Luciana Bianchi «Star Formation in the Nearby Universe: The Ultraviolet and Infrared Points of View». The Astrophysical Journal Supplement Series, 1, 01-05-2006, pàg. 38–51. DOI: 10.1086/502628.
* ↑ «The surface photometry catalogue of the ESO-Uppsala galaxies». The Messenger, 1989, pàg. 31-34.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ «NGC 0101». NASA/IPAC Extragalactic Database. National Aeronautics and Space Administration / Infrared Processing and Analysis Center, 2008. [Consulta: 6 febrer 2010].
# Lars Løkke Rasmussen

Lars Løkke Rasmussen (15 de maig del 1964) és un polític danès. És el líder i fundador d'Els Moderats (Moderaterne). Ha estat dues vegades Primer Ministre de Dinamarca (Statsministre, Ministre d'Estat), de 2009 fins a 2011 i 2015 fins a 2019. Anteriorment, va ser líder del partit Venstre, de centredreta, al qual va pertànyer fins a gener de 2021.

## Carrera professional

Va succeir Anders Fogh Rasmussen en el càrrec de Primer Ministre quan aquest va ser nomenat Secretari General de l'OTAN. Abans havia estat Ministre de Finances i Ministre d'Interior i Salut als governs d'Anders Fogh Rasmussen.
Rasmussen ha estat un membre del Folketinget (Parlament) des del 21 de setembre de 1994. Del 1998 al 2001 va dirigir el Comtat de Frederiksborg. Tot i que, es diu igual que els seus dos predecessors, Anders Fogh Rasmussen i Poul Nyrup Rasmussen no hi ha cap parentiu entre ells. El cognom Rasmussen és el 9è més habitual a Dinamarca
A les eleccions legislatives celebrades el 15 de setembre del 2011 va perdre la majoria al parlament, tot i guanyar un escó, i va presentar la seva dimissió a la reina Margarida II el 16 de setembre, però romanent al càrrec interinament fins que va ser succeït per Helle Thorning-Schmidt el 4 d'octubre del 2011.
El 2015 va ser elegit Primer Ministre una nova vegada, després que els partits de centre i de dreta van guanyar les eleccions de Folketinget. Va formar un govern només amb Venstre però amb suport dels altres partits de centredreta. Un any més tard va transformar el seu govern amb la incorporació de ministres de l'Aliança Liberal i del Partit Popular Conservador.
El juny de 2019 va acabar com Primer Ministre, després que els partits d'esquerra van quanyar les eleccions el 5 de juny. El 27 de juny la presidenta del partit Socialdemòcrates Mette Fredriksen va formar el seu govern com nou Primer Ministre de Dinamarca.

## Referències

* ↑ «Lars Løkke: Mit nye parti skal hedde Moderaterne» (en danès), 05-06-2021. [Consulta: 22 gener 2023].
* 1 2 Reuters «Former Danish prime minister Rasmussen to form new party» (en anglès). Reuters, 12-04-2021.
* ↑ Statsministeriet, Lloc web oficial.
* ↑ Mest populære for- og efternavne for alle danskere, Noms i cognoms més populars entre els danesos, Danmarks Statistik
* ↑ «PM Lars Løkke Rasmussen forms new coalition government» (en anglès). aldeparty.eu, 29-11-2016. Arxivat de l'original el 2019-05-27. [Consulta: 27 juny 2019].
* ↑ Holst, Helene Kristine; Todorovic, Zoran. «Mette Frederiksen danner regering: Her er de nye ministre» (en danès). berlingske.dk, 27-06-2019. [Consulta: 27 juny 2019].
# Grondona

Grondona és un municipi situat al territori de la província d'Alessandria, a la regió del Piemont (Itàlia).
Limita amb els municipis d'Arquata Scrivia, Borghetto di Borbera, Isola del Cantone, Roccaforte Ligure i Vignole Borbera.
Pertanyen al municipi les frazioni de Cá di Lemmi, Chapparolo, Lemmi, Sasso, Sezzella, Torrotta i Variana.

## Galeria fotogràfica

* Torre Grondona
* L'església de l'Assumpció
# Vila de Sena

Vila de Sena és una vila i posto administratiu de Moçambic, situada a la província de Sofala on hi ha un pont fonamental sobre el riu Zambezi. Aquest pont, el Pont Dona Ana, originalment era un pont ferroviari d'una sola direcció, convertit en carretera d'operacions durant la Guerra Civil de Moçambic va ser originalment un sol pont via del tren, convertit temporalment a l'operació de la carretera durant la guerra civil. La vila es troba al marge oriental del riu.

## Transport

Hi ha una terminal ferroviària de del CFM Centro que enllaça el port de Beira a Moçambic amb Moatize. El ferrocarril enara no està operatiu, es troba en molt mal estat, i el treball de reconstrucció s'ha retardat.
En 2008 s'hi va establir una fàbrica de travesses de formigó. El ferrocarril té un apartador perquè hi passin els trens, però no hi ha intersecció. La línia està operativa per al transport de carbó transport fins al port de Beira des de Moatize, a la província de Tete. També hi passen un tren de passatgers i un altre de mercaderies del CFM quatre vegades per setmana des de Beira.

## Referències

* ↑ A HISTÓRIA DA PONTE DONA ANA, SOBRE O RIO ZAMBEZE ENTRE SENA E MUTARARA
* ↑ «SENA LINE NOT FINISHED». Railways Africa. [Consulta: 19 febrer 2011].
# NGC 1189

NGC 1189 és una galàxia espiral barrada a aproximadament 105 milions d'anys lum de la Terra a la constel·lació d'Eridà. Va ser descoberta per l'astrònom nord-americà Francis Leavenworth el 2 de desembre de 1.885 amb el refractor de 26" a l'Observatori Leander McCormick.
NGC 1189 ha estès la formació d'estels a través dels seus braços en espiral amb extraordinàriament poca llum estel·lar associada, cosa que crida l'atenció en les imatges a color.
Juntament amb NGC 1190, NGC 1191, NGC 1192 i NGC 1199 forma el Grup Compacte de Hickson 22 (HCG 22) grup de galàxies.
Tot i que es consideren membres d'aquest grup, NGC 1191 i NGC 1192 són de fet objectes de fons, ja que es troben molt més allunyats en comparació amb els altres membres d'aquest grup.

## Referències

* ↑ «A photometric catalog of compact groups of galaxies». The Astrophysical Journal Supplement Series, 1989, pàg. 687–698. DOI: 10.1086/191354.
* ↑ Theodoros Bitsakis «A mid-IR study of Hickson compact groups. II. Multiwavelength analysis of the complete GALEX-Spitzer sample» (en anglès). Astronomy and Astrophysics, 01-09-2011, pàg. 142–142. DOI: 10.1051/0004-6361/201117355.
* 1 2 3 «Redshift survey of galaxies around a selected sample of compact groups». The Astrophysical Journal Supplement Series, 1997, pàg. 1–8. DOI: 10.1086/312992.
* ↑ Riccardo Giovanelli «A Digital Archive of H I 21 Centimeter Line Spectra of Optically Targeted Galaxies». The Astrophysical Journal Supplement Series, 1, 01-09-2005, pàg. 149–162. DOI: 10.1086/431550.
* ↑ «NASA/IPAC Extragalactic Database». [Consulta: 9 desembre 2017].
* ↑ «Data for NGC 1189». [Consulta: 9 desembre 2017].
* 1 2 Johnson, Kelsey E. «The Infrared Properties of Hickson Compact Groups». The Astronomical Journal, 134, 4, 2007, pàg. 1522–1543. arXiv: 0706.4461. Bibcode: 2007AJ....134.1522J. DOI: 10.1086/520921.
* ↑ «A members-only galaxy club». [Consulta: 9 desembre 2017].

## Enllaços externs

* NGC 1189 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
* SEDS